
ŠIAULIŲ MIESTO SAVIVALDYBĖS ADMINISTRACIJOS
EKONOMIKOS SKYRIUS

SPRENDIMO 
„DĖL L. M. ATLEIDIMO / NEATLEIDIMO NUO 2025 METŲ ŽEMĖS MOKESČIO“ PROJEKTO
AIŠKINAMASIS RAŠTAS

2025 m. lapkričio 20 d.
Šiauliai


Sprendimo projekto tikslas – atleisti / neatleisti Šiaulių miesto savivaldybės biudžeto sąskaita L. M. nuo 740,00 Eur dydžio 2025 metų žemės mokesčio už 1,33960 ha ploto žemės sklypą adresu: (duomenys neskelbtini), Šiaulių m. (unikalus Nr. (duomenys neskelbtini).

Lietuvos Respublikos žemės mokesčio įstatymo 8 straipsnio 3 dalimi numatyta, kad Savivaldybių tarybos turi teisę savo biudžeto sąskaita sumažinti mokestį arba visai nuo jo atleisti.
Mokesčių lengvatų teikimo taisyklių (toliau – Taisyklės), patvirtintų Šiaulių miesto savivaldybės tarybos 2016 m. rugpjūčio 25 d. sprendimo Nr. T-329 „Dėl Mokesčių lengvatų teikimo taisyklių patvirtinimo“ 1 punktu (suvestinė redakcija nuo 2025-07-11), 8.2 papunktyje numatyta, kad žemės mokesčio lengvatos gali būti teikiamos žemės savininkams, kurių nuosavybės teise valdomi žemės sklypai ar dalis žemės sklypo patenka į teritorijų planavimo dokumentus ir yra numatomi paimti visuomenės poreikiams, ir jiems pradėtos žemės paėmimo procedūros, pateikus pagrįstus motyvus dėl galimo suvaržymo disponuoti žemės sklypu (gavus Savivaldybės administracijos Žemės valdymo skyriaus rekomendaciją). Lengvatos dydis nustatomas kiekvienu atveju individualiai.
L. M. (toliau – pareiškėjas) savo prašyme nurodė, kad 2025 m. birželio 11 d. įsigaliojus Lietuvos Respublikos Vyriausybės 2025 m. birželio 4 d. nutarimui Nr. 392 „Dėl Karinės infrastruktūros projekto Šiaulių miesto savivaldybės teritorijoje patvirtinimo“, buvo pradėta pareiškėjui nuosavybės teise priklausančio 1,33960 ha ploto žemės sklypo (toliau – sklypas) paėmimo visuomenės poreikiams procedūra. Dėl šios priežasties pareiškėjas prašo netaikyti minėtam sklypui 2025 metų žemės mokesčio.
Savivaldybės administracijos Žemės valdymo skyrius 2025-11-20 raštu Nr. ŽS-692 informavo, kad pareiškėjo sklypas patenka į Karinės infrastruktūros projektą Šiaulių miesto savivaldybės teritorijoje. Projektas yra patvirtintas Lietuvos Respublikos Vyriausybės 2025 m. birželio 4 d. nutarimu Nr. 392 „Dėl Karinės infrastruktūros projekto Šiaulių miesto savivaldybės teritorijoje patvirtinimo". Projekte yra numatyta sklypą paimti visuomenės poreikiams, ir sklypui yra pradėtos žemės paėmimo procedūros – pagal Nekilnojamojo turto registro duomenų bazės išrašą (registro Nr. 44/508633) sklypui yra registruotas juridinis faktas: „Priimtas sprendimas pradėti žemės paėmimo visuomenės poreikiams procedūrą“. 
Lietuvos Respublikos žemės paėmimo visuomenės poreikiams įgyvendinant ypatingos valstybinės svarbos projektus įstatymo 4 straipsnio 3 dalyje nurodyta, kad nuo Vyriausybės nutarimo dėl karinės infrastruktūros projekto patvirtinimo įsigaliojimo momento žemės sklypo (sklypų) savininkas (savininkai) neturi teisės perleisti, įkeisti ar kitaip suvaržyti daiktinių teisių į karinės infrastruktūros projekte nurodytą (nurodytus) žemės sklypą (sklypus), taip pat neturi teisės šio (šių) žemės sklyро (sklypų) pertvarkyti (atidalyti, padalyti, perdalyti, sujungti).
Atsižvelgiant į minėtas nuostatas, pažymėtina, kad sklypo savininkui yra suvaržytos teisės disponuoti sklypu.
Savivaldybės administracijos Žemės valdymo skyrius (2025-11-20 raštas Nr. ŽS-692),  informavo, kad pareiškėjo sklypas atitinka Taisyklių 8.2 papunktyje nustatytus kriterijus ir rekomendavo taikyti žemės mokesčio lengvatą.


Sprendimo projekte aptariami klausimai reguliuojami Lietuvos Respublikos vietos savivaldos įstatymo 15 straipsnio 2 dalies 14 punktu, 16 straipsnio 1 dalimi, Lietuvos Respublikos žemės mokesčio įstatymo 7 straipsniu, 8 straipsnio 3 dalimi, Lietuvos Respublikos Vyriausybės 2025 m. birželio 4 d. nutarimu Nr. 392 „Dėl Karinės infrastruktūros projekto Šiaulių miesto savivaldybės teritorijoje patvirtinimo“, Mokesčių lengvatų teikimo taisyklių, patvirtintų Šiaulių miesto savivaldybės tarybos 2016 m. rugpjūčio 25 d. sprendimo Nr. T-329 „Dėl Mokesčių lengvatų teikimo taisyklių patvirtinimo“ 1 punktu, 8.2 papunkčiu.


Sprendimo projektu naujų teisinių reglamentavimo nuostatų nenumatoma. 
Sprendimu įgyvendinama Savivaldybės tarybai LR Žemės mokesčio įstatyme suteikta teisė atleisti/neatleisti pareiškėją nuo žemės mokesčio.

Sprendimu įgyvendinama LR Vietos savivaldos įstatymu Savivaldybės tarybai suteikta išimtinė kompetencija – sprendimų teikti įstatymais nustatytų mokesčių lengvatas savivaldybės biudžeto sąskaita priėmimas. 

Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės). 
Priėmus teigiamą sprendimą teigiamos pasekmės – priėmus sprendimą, nebus mokesčiu apmokestinamas visuomenės poreikiams paimamas žemės sklypas, kuriuo pareiškėjas negali disponuoti; neigiamos – 740,00 Eur sumažės Savivaldybės biudžeto pajamos.
Priėmus neigiamą sprendimą – pareiškėjui, kuriam yra suvaržytos disponavimo teisės dėl sklypo paėmimo visuomenės poreikiams, nebus suteiktos mokesčių lengvatos. Galimi teisiniai ginčai.


Priėmus sprendimą, keičiamų ar panaikinamų galiojančių Savivaldybės teisės aktų nėra.


Papildomų teisės aktų sprendimo įgyvendinimui priimti nereikia.

Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Įgyvendinus šį sprendimą, Savivaldybės biudžetas neteks 740,00 Eur.  

Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).

Sprendimo projektą parengė Šiaulių miesto savivaldybės administracijos Ekonomikos skyrius. Ekonomikos skyriaus vedėja – Aistė Petkuvienė. Tiesioginis rengėjas – vyr. specialistė, Brigita Mareckienė, tel. +370 41 383437. Projekto iniciatoriai: pareiškėjas, Žemės valdymo skyrius, Ekonomikos skyrius.

Numatomo teisinio reguliavimo poveikio vertinimo rezultatai.
Neatlikta ir nenumatyta.


Skyriaus vedėja				       				          Aistė Petkuvienė 



